Exqrch/javanese-Komodo-pixelgpt huggingface dataset:
"Mawar Berduri: Kesusastraan Indonesia Menghindari Nafsu Birahi" ing Horison, no
10, taun X, Oktober 1969
"Romantik Putih dan Hitam: Penyair-Penyair Sebelum Perang dan W
Rendra" ing Budaja Djaja, no
22, taun III, Maret 1970
"Pengahapusan Satu Mitologi: Sadjak-Sadjak Taufiq Ismail" ing Basis, no
7, taun XIX, 1970
"Mawar Berduri" ing Budaja Djaja, no
33, taun IV, Fèbruari 1971
"Kesan-Kesan tentang Kehidupan Kesusastraan di Indonesia" ing Horison, no
1, taun VI, 1971
"Lidah Tak Bertulang: Mengenai Karya Sastra" ing Dewan Bahasa, no
"Lidah yang Patah: mengenai Pertimbangan Terjemahan Karya Sastra" ing Dewan Bahasa, 1975
"Pengalaman Saya Menterjemahkan Puisi-Puisi Indonesia" ing Horison, no
7-8, taun XI, Juli-Agustus 1976
"Towards 2000: Islam an Malay Literature" ing Malay Literature IX, Kuala Lumpur: Dewan Bahasa dan Pustaka.
Bumi branang Niti bumi branang ya iku kartisampéka sarana ngincer apa waé kang bisa migunani tumrap mungsuh rikala maju utawa mundur saka palagan
Mliginé, kabèh asèt kang isih dianggo utawa bisa dianggo mungsuh dadi inceran, kaya ta sumber panganan, sarana tetumpakan, sarana sambung rembug, sumber indhustri, nganti wong-wong sajeroning palagan
Lakuné bisa diayahi déning wadya militèr sajeroning wewengkon mungsuh, utawa wewengkon dhéwé
Teges iki mungkin mèmper, nanging ora padha, karo laku pangukum sarana mbrubuh sumber-sumbering mungsuh, kang diayahi murni awit jalaran siyasat/pulitik tinimbang jalaran siyasat/operasional
Naya bumi branang kondhang kawit dianggo déning Joseph Stalin tumrap inpasi Wadya Jerman menyang Uni Sopyèt sajeroning Perang Donya Kapindho, déning William Tecumseh Sherman sajeroning Pangluruging Sagara nalika Perang Sipil Amérika, déning Lord Kitchener tumrap wong Bur, lan déning wadya Ruslan sajeroning inpasi napoléoné kang magol
Siyasat sarana mbrubuh cawisan panganan lan banyon deduwéning wong sipil sajeroning palagan wis dilarang miturut Bab 54 Tatanan I Konpènsi Jenéwa 1977.
Rosemary Kennedy Rose Marie "Rosemary" Kennedy (13 Sèptèmber 1918 – 7 Januari 2005) ya iku anak wadon angka siji saka Rose Fitzgerald lan Joseph P
Kennedy, Sr., sarta bakyu tuwa dhéwé saka Présidhèn John F
Kennedy, lan Sénator Robert F
Kennedy saha Ted Kennedy
Dhèwèké wong wadon sing karan ayu lan loma, nanging duwé prakara patrap
Dhèwèké kalah ing laladan wiyata lan ulah raga saka dulur-duluré sing ngéblat dadi wong
Bapaké nglekasi lobotomi prapron tumrap dhèwèké nalika dhèwèké umur 23, nanging ora kasil lan mula dhèwèké kari lumpuh permanèn
Dhèwèké ngentèkaké mangsa uripé ing sawiji bebadan ana ing Jefferson, Wisconsin, lan arang kapranggul kulawargané
Kahanané sing ngenesi njiwani dulur wadoné Eunice Kennedy Shriver saperlu nggawé Olimpiadhé Mirunggan.
Ganjé Ganjé ya iku génus tuwuhan kembangan sing sajeroné ana telung spésies (lan pitung takson) utawa subspésies wit, "sativa", "indica", lan "ruderalis"
Tuwuhan iki asli Asiah Tengah lan bawana anakan Indhia
Ganjé wis kawit suwé dianggo lantaran serat hèmé, lenga hèmé, minangka tamba, lan minangka obat seneng-senengan
Pametu abahan hèm saka indhustri digawé saka tuwuhan ganjé pilihan supaya ngasilaké akèh serat
Kanggo minangkani Konpènsi Narkotika PBB, sawenèh galur ganjé dibranah supaya ngasilaké tétrahidrokanabinol (THC), bebakal sikoaktip pokok, mawa tataran sing cilik
Akèh tuwuhané dibranah kanthi titi nedya ngasilaké THC (kanabionidha) cilik sarana mulihaké kembang-kembangé
Sawenèh camboran, kalebu hasis lan lenga has, sariné dijupuk saka tuwuhan iki
Ing saindenging donya kala taun 2013, 60.400 kilogram ganjé dibranah kanthi resmi
Isih ing taun iku, antara wong 128 lan 232 yuta diwatara nganggo ganjé minangka obat seneng-senengan (2,7% ngancik 4,9% cacah jiwa sadonya umur antara 15 lan 65).
420 (budaya ganjé) 420, 4:20, utawa 4/20 ya iku istilah sandhi sing ateges panganggoning ganjé saben taun lan uga sarana kanggo nandhani wong sing mèlu budaya ngganjé
Pènget ing angka 420 iki kalebu ngudud ganjé watara tabuh 4:20 ésuk, utawa ngudud lan ngrayakaké ganjé rikala surya 20 April (ditulis 4/20 miturut pakem A.S.).
Pulo Random Pulo Random ana ing pasisir Kanadha madhep sagara Atlantik
Minangka pérangan propinsi Newfoundland lan Labrador, pulo iki kapernah ing pasisir wétan Newfoundland lan sapérangané kinubengan Ujung Bonavista Peninsula ing sisih lor sarta kinungkungan Teluk Tritunggal
Pulo iki dawané udakara , ambané mawa-mawa ana kang ing bang pojok wétan, ana kang ing bang tengah, uga ana kang ing bang pojok kulon
Éwadéné gunggung jembar laladan watara
Adhedhasar cacah jiwa 2011, cacah jiwaning pulo iki 1.109.
Victoria Wood Victoria Wood CBE (19 Méi 1953 – 20 April 2016) ya iku juru kumidhi, juru paraga, juru nyanyi lan juru nulis lagu, juru nulis adegan layar, lan juru ngarah asal Inggris
Wood nulis lan maragani blabaran, sandiwara, filem, lan kumidhi swasana
Lakoné ing kumidhi urip asring kaselingan karya anggitané, ya iku sarana main piyano
Wood uga nganggit lan mainaké musik irah-irahan kanggo kumidhi swasanané ing BBC, "Dinnerladies"
Banyolané akèh-akèhé dhedhasar kaanan urip padinan, kalebu nyebut madya-madya Britania kondhang sarta mèrek-mèrek weton Britania
Dhèwèké katiti awit prigelé nitèni budaya lan nyindhir golongan-golongan masarakat
Wood miwiti karir taun 1974 mentas njuwarani gelaran calakan ing ATV, "New Faces"
Dhèwèké dadi bintang kumidhi kala taun 1980-an sarana sèri tèlèpisi "Victoria Wood as Seen on TV" kang menang bebungah lan minangka salah siji juru banyol ngadeg paling kondhang ing Britania
Kala taun 1998, dhèwèké nulis lan mbintangi kumidhi swasana "Dinnerladies "kang banjur menang bebungah
Kala taun 2006, dhèwèké menang rong bebungah BAFTA jalaran main sandiwara pisan ing ITV1, "Housewife, 49"
Wood kerep makarya karo juru tembaya Julie Walters, Duncan Preston, lan Celia Imrie kanthi panjangkah suwé.
Joseph Bloore Joseph Bloore (utawa Bloor) (1789–1862) ya iku baku palereban, pandhé bir, lan juru nangguh lemah abad 19 sing ngadegaké Désa Yorkville lan sing ngasali jeneng Dalanan Bloor
Asliné dhèwèké saka Staffordshire sing nuli ngalih menyang Kanadha kala taun 1819 banjur lawas-lawas ngalih menyang désa York, Kanadha Ndhuwur (saiki Toronto)
Ana ing kana dhèwèké dadi bleger wiwitan sing utama
Dhèwèké ngendhalèni palereban ana ing Dalanan Ratu ("King Street") lan yasa pabrik bir kala taun 1830 ing Lembah Rosedale, cedhak Dalanan Sherbourne ana ing pojok wétan Dalan Konsèsi Siji, sing lawas-lawas kawentar ajejuluk Dalanan Bloor
Dhèwèké ngadol pabrik biré kala taun 1843 lan nuku salarik palemahan ing cedhak Yorkville
Ana ing kana, karo William Botsford Jarvis dhèwèké nata dalanan nedya pamanguning padunungan
Dalanan Bloor kawitané kapernah sadalah konsèsi loring Dalanan Naréswari ("Queen Street")
Dalanané sadurungé kawentar ingaran Dalan Konsèsi Loro lan Dalan Gapura Béya (Tollgate Road)
Kala taun 1855, jenengé diganti saperlu ngajèni Bloore
Ora kawruhan kawit kapan lan kena apa hurup 'e'né diilangi
Dhèwèké disarèkaké ing Pakuburan Nékropolis sing kapernah ing Ratan Sesawangan Teluk (Bayview Avenue) lan Dalan Lembah Rosedale.
Mohammed Ghani Hikmat Mohammad Ghani Hikmat, (20 April 1929 – 12 Sèptèmber 2011) (cara Arab: ) ya iku juru mahat lan juru seni asal Irak sing kawentar awit nggawé pahatan lan kirti prèjèngan dhuwur dhéwé sa-Bagdad
Karyané sing paling kondhang ya iku reca Naréswari Scheherazade lan Ratu Shahryar sing kapernah ing Dalanan Aby Nuwas
Hikmat uga mrakarsani panemuné karya seni sing dicolong saka Musiyum Nasional Irak sabubaré inpasi Irak taun 2003 lan tibané Saddam Hussein.
Pasisir Papuma Pantai Papuma ya iku salah sawijiné pantai dumunung ing kutha Jember
Jejuluk pasisir Cape Papuma amarga ana pérangan sagara lan minangka Cape
Lokasi Tanjung Papuma Jember dumunung ing sisih kidul , ing désa kecamatan Lojejer Wuluhan
Ing saka tengah kutha iku dohé ya iku 45 kilometèr
Kanggo nggayuh lokasi pantai Papuma butuhake saentara satunggal jam.
Pasisir Pulau Merah Pantai Pulau Merah ya iku salah sawijine pantai ing pesisir Banyuwangi
Pantai kagugang jenèng bukit cilik ijo iku dumugung cedhak pantai
Lokasi Pantai ing désa Sumberagung, Pesanggaran, Banyuwangi, Jawa Wétan
Saka kadohan menyang tengah kutha jarake kira-kira 60 kilometer
Kanggo nggayuh lokasi iki punika butuhaké tabuh 2,5 jam saka pusat kabupatèn Banyuwangi .
Historiografi Indonésia Historiografi Indonésia duwé arti panulisan sajarah indonesia, kalebu ing jerone métodhe lan panyedhakan kang dianggo para sejarawan
Pemeriksaan kanthi titi babagan panulisan sajarah indonesia duwé fokus ana ing narasi, interpretasi, panggunan bukti, utawa métodhe penyajian bukti saka sejarawan
Perkara iki diamargakne puser gatekan utama historiografi ya iku panulisan babagan kadadéan sajarah, warna-warna ilèn pamikiran lan interpretasi saputer kadadéan tertentu
Tafsiran kang digawé sejarawan kuwi bisa padha, bisa uga béda, tafsiran kuwi ngowah lan tumuwuh sadawa wayah, tergantung ana ing kerumitan kadadéan kang dikaji
Perkara iki uga njalari anané pira-pira panulisan sajarah kang isih kontroversi kaya ta panggon kraton sriwijaya, pemrakarsa sidang umum 1 maret 1949 lan versi asli layang kongkon 11 maret (supersemar) panulisan sajarah indonesia wis dilakoke ket jaman kerajan kawak, singasari, lan kerajan majapahit
kanthi umum sajarah indonesia ngliwati telu fase perkembangan ya iku: historiografi tradhisional, hitoriografi kolonial, lan historiografi nasional
Fase historiografi tradhisional dianyak ket jaman kerajan hindu buddha nganti ana ing mlebune Islam ing indonesia
ana ing fase historiografi tradhisional panulisan sajarah kang dilakoke luwih ngrupakne èksprèsi budaya kanggo merekam kadadéan mangsa nuli
Ciri-ciri historiografi tradhisional, yakni:
• Pura-sentris, duwé puser ana ing kekarepan lan kepentingan ratu
• Feodalis-aristokratis, tegesé berfokus ana ing kuripan kaum priyayi feodal, dudu kuripan rakyat
• Sebjektivitas dhuwur, amarga panulis mung nyatet kadadéan wigati ing kerajan lan dhuwur panjaluk sang ratu
• tujuane melegitimasi lan ngelanggengake kekuwasan lan kelinggihan sang ratu
• Lumrahé panulisane ora ing susun kanthi ilmiah, mawa seringkali datane campur dadi siji wetara unsur mitos lan realitas
warna-warna mitos lan legenda ing diarahake kanggo ngukuhake pangandel manawa ratu ora padha karo wong biyasa
• tuk data rekasa kanggo ing telusuri, bisa dadi sok sok mustahil kanggo ing buktekne
• Regio-sentris, tegesé akèh ing pengaruhi saka faktor budaya masarakat panggon naskah kesebut tinulis
contho historiografi tradhisional ya iku kitab bustanus salatin (cerita para ratu ing kerajan aceh), babad lemah jawi
Hitoriografi kolonial ya iku panulisan sajarah indonesia sajrone mangsa penjajahan Walanda
Fokus mligi ya iku kuripan warga Walanda ing indonesia, sipat baku saka historiografi kolonial ya iku eropa-sentris utawa Walanda-sentris
sarehdene mligi ya iku kepentingan Walanda akèh panulisan babagan mungsuhan rakyat indonesia adhep Walanda duwé mungsuh karo keyekten sabenere
saka sudut panulisan sajarah nasional pangeran diponegoro ya iku pahlawan, ning saka sudut panulisan sajarah kolonial pangeran diponegoro dianggep dadi pambrontak
Penulisan historiografi nasional dianyak ket mangsa kemerdekaan
Muhammad Yamin ya iku sawong tokoh kang ngeraekne babagan butuhe sajarah kang duwé gegayuhan lan tujuan indonesia-sentris kang dadi ciri kas historiografi nasional
Muhammad Yamin dhéwé nulis gajah mada, diponegoro lan 6000 taun sang abang putih
jero historiografi nasional, panulisan diarahake ana ing kepentingan bangsa indonesia, kajaba kuwi nginformasikaken babagan tokoh-tokoh obahan lan pahlawan pejuang kemerdekan dadi kanggonan sentral dadi bakal inspirasi
Lumrahé historionasional duwé pira-pira acuan: • Sajarah warna-warna bebrayan ing indonesia
• nggunakne warna-warna sumber kang ana, becik sumber tulisan, lésan, arepa bandha
• Objek pangluru kanthi titi duwé fokus ana ing pira-pira aspek kuripan kaya ékonomi, pulitik, sosial, lan budaya
ana ing mangsa iki laira karya-karya kang bisa ing kelompokan kejero hitoriografi nasional, conthone ya iku: • Biografi para pahlawan, kaya Teuku Umar, Imam Bonjol, lan Dipenogoro
• Sajarah mungsuhan adhep para penjajah, kaya perang padri, lan perang Diponegoro
• Biografi tokoh-tokoh obahan nasional, kaya Sutomo, Kartini, Abdul Rivai, lan Wahid Hasyim.
Tahu tèk Tahu Tek ya iku salah siji saka panganan khas saka Kutha Surabaya
Tek iku jeneng asalé saka swara gunting nalika nglereni bakul pangan maos ..
Panganan iku asalé saka tahu lan lonthong
Tahu sing digawé setengah matheng diiris menyang cilik bêsik
Banjur uga karo lonthong diiris dadi cilik
SunguhanTahu Tek campuran karo toge sethitik lan irisan-irisan timun, banjur diawuri karo krupuk urang .
Lonthong balap Lonthong balap ya iku salah siji panganan khas saka Kutha Surabaya, Jawa Wétan
Lontong Balap punika asil campuran saka pirang-pirang bahan, ya iku ana lontong, thokolan, kacang, tahu gorèng, lentho, bawang gorèng, lombok lan kecap asin
Suguhan kasusun saka lontong diris-iris lan ing ndhuwur irisan-irisan lontong mbeta metu lan remet sawatara lentho
Banjur campuran karo cambah setengah mateng lan diwènèhi duduh, sambel lan kecap
Lonthong balap cocog disuguhaké karo sawètara sate kéyong.
Suwar-suwir Suwar-suwir ya iku panganan cilik wujud kaya permen karo rasané manis
Panganan iki asalé khas saka Kabupatèn Jember, Jawa Wétan
Bahan dasaré ya iku tape, gula, lan susu, banjur diolah dadi adonan
Sakmenika dicampur wis digawé panas kanthi telung jam lan digawé adhèm sadina
Biyèné Suwar Suwir digawé saka nongkolondho (sirsak), kanthi cara mangan ing siwir-siwir, supaya pungkasanipun karan Suwar-suwir
Suwar-suwir duwé rasa kaya ta liyané manis lan rada ngandhut asem, amarga bahan dhasar digawé saka tape utawa fermentasi tela .
Prasasti Wihara Prasasti Wihara ya iku rong prasasti andhésit sing ditemu ing Plèrèd Bantul
Prasasti Wihara I tinemu ing taun 1979, déné Prasasti Wihara II ditemoaké ing taun 1985
Basa lan aksara kang ana ing prasasti iki ya iku basa lan aksara Jawa Kuna
Candra sengkalané rong prasasti iki padha, ya iku Agustus/Sèptèmber 872 M
Rong prasasti iki disimpen ing "Balai Pelestarian Cagar Budaya Yogyakarta" mawa régistrasi BG 323 (Wihara I) lan BG 774 (Wihara II).
Prasasti Plalangan Prasasti Plalangan ya iku prasasti andhésit sing ditemu taun 1995 ing Dhukuh Plalangan, Pendawaharja ing Kabupatèn Sléman
Prasasti iki ditulis sarana aksara lan basa Jawa Kuna
Mawa régistrasi BG 1396, prasasti iki disimpen ana ing "Balai Pelestarian Cagar Budaya Yogyakarta".
Prasasti Sumundul lan Pananggaran Prasasti Sumundul lan Pananggaran ya iku rong prasasti sing ditemu ing Situs Kedulan taun 2002
Rong prasasti iki padha isiné bab payasaning bandhung pardikan, nanging bédha désané
Sijiné Désa Sumundul lan liyané Désa Pananggaran
Candra sengkalané "çakawarsâtîta 791 bhadrawâda mâsa caturti çuklapaksa mawulu pon soma wâra" utawa tanggal 15 Agstus 869 M
Prasasti iki digawé saka watu andhésit kanthi dhuwur 75 cm, amba 45 cm, lan kandel 22 cm
Aksara lan basa sing dianggo ya iku aksara lan basa Jawa Kuna
Prasasti iki disimpen ing "Balai Pelestarian Cagar dan Budaya Yogyakarta".
Prasasti Wadhah Prasasti Wadhah ya iku prasasti prunggu sing ditemu ing Dhukuh Deresan, Madureja taun 2000
Aksara sing dianggo ya iku aksara Jawa Kuna
Prasasti iki disimpen ing "Balai Pelestarian Cagar Budaya Yogyakarta" mawa régistrasi BG 1549.
Prasasti Dhawangsari Prasasti Dhawangsari ya iku prasasti andhésit sing ditemu ing Dhukuh Dhawangsari, Sambireja ing Kabupatèn Sléman
Prasasti iki tinemu taun 1995
Basa lan aksara sing ana ing prasasti iki ya iku basa lan aksara Jawa Kuna
Prasasti iki kasimpen ing Balai Pelestarian Cagar Budaya Yogyakarta mawa régistrasi BG 355
Juru pamaca prasasti iki ya iku Rita M.S.
Emas Candhi Sambisari Emas Candhi Sambisari ya iku lèmpèngan emas, uga minangka prasasti, sing ditemu ing Candhi Sambisari
Emas iki isi tulisan aksara Jawa Kuna "om siwa sthana" sing negesaké pangadeging panti tumrap Siwah
Emas iki disimpen ing Balai Pelestarian Cagar Budaya Yogyakarta mawa régistrasi BG 533.
Prasasti Jragung Prasasti Jragung ya iku prasasti watu putih sing ditemu taun 1975 ing Dhukuh Jragung, Jagatirta ing Kabupatèn Sléman
Mawa régistrasi BG 37, prasasti iki disimpen ana ing Musiyum Taman Wisata Candhi Prambanan.
Prasasti Haralingga Prasasti Haralingga ya iku prasasti andhésit sing ditemu taun 1941 ing Situs Ratu Baka
Prasasti iki ditulis sarana aksara Jawa Kuna lan basa Sangsekerta
Mawa régistrasi BG 529, prasasti iki disimpen ana ing Balai Pelestarian Cagar Budaya Yogyakarta.
Prasasti Syukan Prasasti Syukan ya iku rong prasasti andhésit sing ditemu taun ing Dhukuh Ngentak, Margaluwih (Syukan I) lanDhukuh Gadhing, Glagaharja ing Kabupatèn Sléman (Syukan I)
Rong prasasti iki dijenengi Syukan awit ngrujuk jeneng papan sing aran "Syukan"
Tulisan ing prasasti nganggo aksara lan basa Jawa Kuna
Prasasti Syukan I disimpen ing Musiyum Sana Budaya mawa régistrasi BG 1253, déné Prasasti Syukan II disimpen ing Balai Pelestarian Cagar Budaya Yogyakarta mawa régistrasi 1439.
Emas Sumberwatu Emas Sumberwatu ya iku lèmpèngan emas atulisan sing ditemu ing Dhukuh Sumberwatu, Sambireja ing Kabupatèn Sléman wulan Sèptèmber 1987
Lèmpèngan iki isi urutaning aksara Jawa Kuna cacah 33 hurup sing ditulis ping pindho
Emas iki disimpen ing Balai Pelestarian Cagar Budaya Yogyakarta mawa régistrasi BG 911.
Emas Ratu Baka Emas Ratu Baka ya iku lèmpèngan emas sing ditemu ing Situs Ratu Baka
Lèmpèngan iki isi salarik tulisan Jawa Kuna, "om rudra ya nama swaha", minangka pepujian tumrap Déwa Rudra
Emas iki disimpen ing Balai Pelestarian Cagar Budaya Yogyakarta mawa régistrasi BG 1410.
Emas Patarana Emas Patarana ya iku lèmpèngan emas sing ditemu ing Dhukuh Botokan, Patarana ing Kabupatèn Bantul
Lèmpèngan iki mung isi tulisan Jawa Kuna satembung, "swah"
Emas iki disimpen ing Balai Pelestarian Cagar Budaya Yogyakarta mawa régistrasi BG 1451 a.
Prince (juru musik) Prince Rogers Nelson (7 Juni 1958 – 21 April 2016), kondhang ajejuluk Prince, ya iku juru nyanyi Amérika, juru nulis lagu, juru main sarwa piranti musik, juru gawé rekaman, lan juru paraga
Dhèwèké uga ingaran juru inopasi ing babagan musik lan misuwur awit karya-karya éklétiké, ayunan panggungé sing gebyar-gebyar, agemané lan dandanané sing ngebrèh, lan antaraning bawané sing amba
Musiké nggabungaké warna-warna gagrag kaya déné pung, rog, R&B, sul, sikédhélia, lan pop
Dhèwèké uga wis kasil ngedol punjul 100 yuta rekaman ing saindenging donya, mula ingaran salah siji juru seni paling payu ing salawasing jaman
Dhèwèké menang pitung Bebungah Grammy, siji Bebungah Jagad Kencana, lan siji Bebungah Akadhemi
Dhèwèké kapilih lumebu ing Rock and Roll Hall of Fame taun 2004 minangka taun kapisan pepantesané
"Rolling Stone" njajar Prince ing urutan 27 sajeroning pratélaning 100 Juru Seni Paling Gedhé ing Salawasing Jaman.
Kaméhaméha I Kaméhaméha I ([kəmehəˈmɛhə]; u
1736? – 8 utawa 14 Méi 1819), uga kondhang ajejuluk Kaméhaméha Agung, jeneng dawané cara Hawai'i: Kalani Paiʻea Wohi o Kaleikini Kealiʻikui Kamehameha o ʻIolani i Kaiwikapu kauʻi Ka Liholiho Kūnuiākea, neluk sapérangan gedhé Kapuloan Hawai'i lan resmi ngadegaké Kraton Hawai'i taun 1810
Sarana nyekuthoni panguwasa koloni ing laladan Pasipik, Kaméhaméha bisa njaga mardikaning Hawaiʻi
Kaméhaméha diéling-éling awit "Kānāwai Māmalahoe", "Paugeran Dhayung Kreteg", sing ngayomi hak manungsa wong-wong sing ora mèlu perang nalika jaman yuda.
Prasasti Pancabrahma Prasasti Pancabrahma iku prasasti andhésit kang ditemu ing Dhukuh Dawung, Bakaharja, Sléman
Prasasti iki tinemu ing taun 1985
Aksara kang kaserat ana ing prasasti iki ya iku basa Jawa Kuna
Juru pamacané ya iku Rita M.S.
Prasasti iki kasimpen ing Balai Pelestarian Cagar Budaya Yogyakarta mawa régistrasi BG 791.
Prasasti Ratu Baka 530 Prasasti Ratu Baka 530 ya iku prasasti andhésit sing ditemu ing Situs Ratu Baka, ditulis mawa aksara Déwanagari
Masiya kawruhan aksarané, prasasti iki wujud pecahan tur gerang, mula ora bisa kawaca manèh
Prasasti iki disimpen ana ing Balai Pelestarian Cagar Budaya Yogyakarta kanthi régistrasi BG 530
Kanggo mbédakaké prasasti iki saka prasasti liya sing uga ditemu ing Situs Ratu Baka, kaya déné prasasti Ratu Baka 531 lan Ratu Baka 532, jeneng prasasti iki dijupuk saka gabungan papan patemoné lan angka régistrasiné, dadi Ratu Baka 530.
Prasasti Ratu Baka 531 Prasasti Ratu Baka 531 ya iku prasasti andhésit sing ditemu ing Situs Ratu Baka, ditulis mawa aksara Jawa Kuna
Prasasti iki wujud pecahan lèmpèng sing lumahé gerang, mula ora bisa kawaca tulisané
Panyimpenané ana ing Balai Pelestarian Cagar Budaya Yogyakarta kanthi régistrasiné BG 531
Dijenengi Ratu Baka 531, cara mangkéné kanggo mbédakaké prasasti iki saka prasasti Ratu Baka 530 lan Ratu Baka 532 sing padha ditemu ing Situs Ratu Baka.
Prasasti Ratu Baka 532 Prasasti Ratu Baka 532 ya iku prasasti andhésit sing ditemu ing Situs Ratu Baka, ditulis nganggo aksara Jawa Kuna mawa basa Sangsekerta
Prasasti iki wujud watu pecahan sing lumahé wis gerang, mula akèh pérangan tulisané sing ora bisa kawaca
Prasasti iki disimpen ana ing Balai Pelestarian Cagar Budaya Yogyakarta kanthi régistrasi BG 532
Kaya déné prasasti Ratu Baka 530 lan Ratu Baka 531, prasasti iki dijenengi mawa angka régistrasiné.
Prasasti Kumbhayoni Prasasti Kumbhayoni ya iku prasasti andhésit sing ditemu taun 1980 ing Situs Ratu Baka
Tembung Kumbhayoni dipilih kanggo njenengi awit ana ing isining prasasti kapacak tulisan "Kumbhayoni"
Prasasti iki disimpen ana ing Balai Pelestarian Cagar Budaya Yogyakarta mawa régistrasi BG 352.
Énthong Trirengga Énthong Trirengga ya iku énthong prunggu sing ditemu ing Dhukuh Codé, Trirengga ing Kabupatèn Bantul taun 1976
Minangka prasasti, énthong iki isi tulisan Jawa Kuna satembung, "kumulupa", sing ateges "amrih disuru"
Emas iki disimpen ing Balai Pelestarian Cagar Budaya Yogyakarta mawa régistrasi BG 297.
Semanggi (panganan) Semanggi ya iku panganan asal Kutha Surabaya
Panganan abahan godhong sayur semanggi iki wujud kaya pecel
Campuran godhong semanggi, gendhar pecel, krupuk karak, lan wuwuhan sambel kacang minangka ciri khas panganan iki
Regané udakara limang èwu rupiyah.
Persebi Boyolali Persatuan Sepak Bola Indonesia Boyolali (dicekak Persebi Boyolali) ya iku sawijining tim bal-balan Indonesia kanthi markas ing Boyolali, Jawa Tengahya iku ing Stadion Pandan Arang
Nalika main ing divisi 2, Persebi Boyolali isih disengkuyung déning Supporter Laskar Pandan Arang, superboy, pasoepati boyolali, lsp
Ing taun 2006, Persebi lolos ing divisi siji liga Indonesia
Sataun candhaké Persebi main ing kompetisi Divisi Satu Liga Indonesia
Saéngga kanggo nyawijikake panyengkuyung, sapérangan supporter boyolali nyawiji dadi siji jeneng Pasukan Supporter Boyolali
Pasukan Supporter Boyolali kang dideklarasikake tanggal 10 Maret 2007
Ana prabedan kang nyolok karo supporter Pasoepati Boyolali, Pasoepati Boyolali ya iku salah sijiné korwil Pasoepati kang dimadegake tanggal 16 Oktober 2000
Banjur jeneng Laskar Pandan Arang kang wiwitane jeneng supporter persebi, resmi dadi sawijining jejuluk kanggo Persebi Boyolali
1.Persipon Pontianak 3 2 1 0 7- 3 7 2.Persepar Palangkaraya 3 1 1 1 7- 5 4 3.Persebi Boyolali 3 0 2 1 3- 6 2 4.Persida Sidoarjo 3 0 2 1 2- 5 2 NB: Persipon and Persepar qualified for third stage, Persebi also promoted 1.Persikad (Dhépok) 18 10 3 5 29-15 33 Championship Playoff 2.Persiku (Kudus) 18 9 5 4 37-20
(Kudus) 18 9 5 4 37-20 32 Divisi Utama 2008 3.Persikab (Kabupatèn Bandung) 18 9 3 6 30-19 30 Divisi Utama 2008 4.Persibat (Batang) 18 9 2 7 25-18 29 Divisi Utama 2008 5.Perserang (Serang) 18 7 7 4 29-18 28 Divisi Satu 2008 6.Pro Duta SA (Bandung) 18 8 4 6 17-14 28 Divisi Satu 2008 7.Persipur (Purwodadi) 18 7 2 9 27-24
(Purwodadi) 18 7 2 9 27-24 23 Divisi Satu 2008 8.Persipasi (Kota Bekasi) 18 4 7 7 16-22 19 Divisi Satu 2008 9.Persebi (Boyolali) 18 4 5 9 13-34 17 Divisi Satu 2008 10.PSB (Bogor) 18 2 4 12 17-56 10 Divisi Satu 2008 1.Persipro (Probolinggo) 10 7 2 1 20- 4 23 Qualified 2.Persikoba (Batu) 10 5 2 3 8-10 17 Qualified 3.Persebi
2 3 8-10 17 Qualified 3.Persebi (Boyolali) 10 5 1 4 15-13 16 4.Persida (Sidoarjo) 10 4 1 5 12-14 13 5.Persedikab (Kediri) 10 3 3 4 10-11 12 6.Perseta (Tulungagung) 10 1 1 8 5-18 4 1.Persedikab Kediri 8 5 2 1 11- 2 17 Qualified 2.PSBK Blitar 8 4 0 4 10- 6 12 Qualified 3.Persebi Boyolali 8 3 1 4 9-